Document ID: 31999D0131

KOMISSION PÄÄTÖS,
tehty 29 päivänä tammikuuta 1999,
luettelosta keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten, annetun päätöksen 93/693/ETY muuttamisesta (tiedoksiannettu numerolla K(1999) 199) (ETA:n kannalta merkityksellinen teksti) (1999/131/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 1 kohdan,
sekä katsoo, että
komission päätöksessä 93/693/ETY (2), sellaisena kuin se on viimeksi muutettuna päätöksellä 97/229/EY (3), vahvistetaan luettelo keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten,
Australian, Uuden-Seelannin, Sveitsin ja Amerikan yhdysvaltojen toimivaltaiset eläinlääkintäviranomaiset ovat toimittaneet pyynnöt keinosiemennysasemien, jotka on hyväksytty yhteisöön tapahtuvaa naudansukuisten kotieläinten siemennesteen vientiä varten, luettelon muuttamisesta,
tämän vuoksi on tarpeen muuttaa hyväksyttyjen asemien luetteloa; komissio on saanut takeet direktiivin 88/407/ETY 9 artiklassa esitettyjen vaatimusten noudattamisesta,
päätöksen 93/693/EY liitteessä olevaa hyväksyttyjen keinosiemennysasemien luetteloa on muutettu 11 kertaa; tämän vuoksi kyseinen luettelo olisi konsolidoitava ottaen huomioon kyseisen päätöksen tekemisen jälkeen tehdyt muutokset, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Liitteessä luetellut keinosiemennysasemat hyväksytään yhteisöön suuntautuvaa naudansukuisten kotieläinten siemennesteen vientiä varten.
2 artikla
Korvataan päätöksen 93/693/EY liite tämän päätöksen liitteellä.
3 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä tammikuuta 1999.

Labels: 5
7
0
3
6